Jorubų kalba
Jorubų kalba – Nigerio-Kongo kalbų šeimos dialektų grupė, vartojama ~25 mln. žmonių Vakarų Afrikoje, daugiausia pietvakarių Nigerijoje, Benine ir Toge. Tai gimtoji kalba jorubams, taip pat vartojama kitų regiono tautų. XVII a. jorubų kalba buvo užrašoma Adžamio raštu, pagrįstu arabų rašto sistema. Dabar naudoja lotynišką raidyną. Yra bendrinė jorubų kalba, pagrįsta Ojo ir Ibadano dialektais.